Fenomen în România: vârful COVID-19 în România se lasă așteptat. Ce spun specialiștii.
Experţii iau în calcul şi varianta ca în România să fi ajuns o tulpină mai puţin agresivă de COVID-19. În România, până azi au fost confirmate 17.857 de cazuri de COVID-19. Dintre persoanele confirmate, 11.187 au şi fost declarate vindecate şi externate.
La aproape trei luni de la debutul epidemiei de COVID-19, vârful ei se lasă aşteptat în România. Am avut exemple de ţări precum Italia, Spania sau Marea Britanie unde după ziua 50 a epidemiei numărul de cazuri a urcat brusc. De ce nu a fost şi la noi aşa?"Am reuşit să fim înaintea celorlalţi, de data asta, pe de o parte pentru că am avut experienţa celorlalte ţări, deoarece în România epidemie a venit ceva mai târziu şi asta clar că ne-a ajutat şi în plus măsurile restricivtive au fost luate destul de repede", a declarat Adrian Marinescu, Medic Primar Boli Infecţioase Institutul "Matei Balş".Specialiştii iau în calcul şi varianta ca în România să fi ajuns o tulpină mai puţin agresivă a SARS-CoV-2"Chiar dacă nu avem o certitudine, poate a fost o formă mai puţin agresivă, poate nu vorbim de o populaţie îmbătrânită ca în Italia", mai spune Adrian Marinescu, Medic Primar Boli Infecţioase Institutul "Matei Balş".În România, până azi au fost confirmate 17.857 de cazuri de COVID 19. Dintre persoanele confirmate 11.187 au şi fost declarate vindecate şi externate.